**O S N O V N A Š K O L A O S T R O G**

**KAŠTEL LUKŠIĆ**

KLASA: 119-03/20-01/01

URBROJ: 2134/01-14-2-01-20-01

Kaštel Lukšić, 15. siječnja 2020. godine

Temeljem članka 37. Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (u nastavku: Uredba (EU) 2016/679) te o stavljanju izvan snage Direktive 95/46/EZ (Opća uredba o zaštiti podataka) i članka 1. Zakona o provedbi Opće uredbe o zaštiti podataka („Narodne novine“, br.42/18.) ravnateljica OŠ OSTROG donosi

**ODLUKU**

**O IMENOVANJU SLUŽBENIKA ZA ZAŠTITU OSOBNIH PODATAKA**

**Članak 1.**

Radnica Nora Šarić zaposlena na radnom mjestu tajnice Osnovne škole Ostrog, imenuje se službenikom za zaštitu osobnih podataka.

**Članak 2.**

Službenik za zaštitu osobnih podataka:

* informira i savjetuje voditelja obrade ili izvršitelja obrade te zaposlenike koji obavljaju obradu o njihovim obvezama u skladu s Uredbom (EU) 2016/679  te drugim odredbama Unije i  Zakonom o provedbi Opće uredbe o zaštiti podataka,
* prati poštovanje Uredbe (EU) 2016/679  te drugih odredaba Unije i Zakona o provedbi Opće uredbe o zaštiti podataka i politiku voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije,
* pruža savjete, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe (EU) 2016/679 i Zakona o o provedbi Opće uredbe o zaštiti podataka,
* surađuje s Agencijom za zaštitu osobnih podataka,
* djeluje kao kontaktna točka za Agenciju za zaštitu osobnih podataka o pitanjima u pogledu obrade, što uključuje i prethodno savjetovanje iz članka 36. Uredbe (EU) 2016/679 te savjetovanje, prema potrebi, o svim drugim pitanjima.

**Članak 3.**

Službenik za zaštitu podataka ima obvezu tajnosti ili povjerljivosti glede obavljanja svojih zadaća, a sve u skladu s Uredbom (EU) 2016/679  te drugih odredaba Unije i Zakona o provedbi Opće uredbe o zaštiti podataka.

**Članak 4.**

Službeni kontakt podaci službenika za zaštitu osobnih podataka bit će objavljeni javno na stranici školi. O imenovanju službenika za zaštitu osobnih podataka izvijestit će se Agencija za zaštitu osobnih podataka.

**Članak 5.**

Ova Odluka stupa na snagu danom donošenja, a objavit će se na mrežnoj stranici i oglasnoj ploči Škole.

Ravnateljica:

Silvana Maganjić,prof.

Dostavit:

1. Imenovanom službeniku za zaštitu podataka
2. Agencija za zaštitu osobnih podataka
3. Oglasna ploča
4. Pismohrana, ovjde